დაუგავპილსი
დაუგავპილსი (ლატვ. Daugavpils, ლიეტ. Daugpilis, გერმ. Dünaburg, პოლ. Dyneburg, Dźwińsk, Dźwinów, ბელარ. Даўгаўпілс, წინათ Дзвiнск, იდიშ. דענענבורג (Denenburg)) — ქალაქი ლატვიაში, სიდიდითა და მნიშვნელობით მეორე ქალაქი ქვეყანაში რიგის შემდეგ. მდებარეობს მდინარე დაუგავას სანაპიროზე, ლიეტუვისა და ბელარუსის საზღვართან. დაუგავპილსი ლატვიის აღმოსავლეთ პროვინციის — ლატგალიის უდიდესი ქალაქი, მისი კულტურული, საგანმანათლებლო და სამრეწველო ცენტრია, ასევე დაუგავპილსის მხარის ადმინისტრაციული ცენტრია. წარმოადგენს მნიშვნელოვან სარკინიგზო კვანძს, მოსახლეობა ეთნიკურად საკმაოდ მრავალფეროვანია. ისტორიულ წყაროებში ქალაქი პირველად 1275 წელსაა ნახსენები.